पाएं अपने शहर की ताज़ा ख़बरें और फ्री ई-पेपरडाउनलोड करें
तेलियाहाट बाजार स्थित दुकानदार अपनी मनमानी एवं हरकत से बाज नहीं आ रहे हैं। तेलियाहाट बाजार में अधिकांश दुकानदार ऐसे हैं, जो सरकार के नियम का पालन कर रहे हैं, लेकिन कुछ दुकानदार ऐसे भी हैं जो गाइडलाइन का उल्लंघन कर चोरी-छिपे सामानों की बिक्री कर कोरोना संक्रमण को फैला रहे हैं। तेलियाहाट बाजार में सबसे अधिक कपड़ा, बर्तन की दुकान सहित कई दुकानदार आधा शटर उठाकर सामाना बेच रहे हैं। वहीं कोरोना जैसे संक्रमण बीमारी का खतरा भी बढ़ा रहे हैं। वहीं, जब पुलिस की गाड़ी तेलियाहाट बाजार में घुसती है तो सभी दुकानदार दुकान बंद कर लेते हैं। जैसे ही पुलिस की गाड़ी बाजार से निकलती है वैसे ही कुछ दुकानदार आधा शटर खोल समान बेचने लगते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn